સમગ્ર રાજ્યભરમાં જામ્યો વરસાદી માહોલ, તાપી, જામનગર, રાજકોટ અને સુરતમાં
સમગ્ર રાજ્યભરમાં જામ્યો વરસાદી માહોલ, તાપી, જામનગર, રાજકોટ અને સુરતમાં મેઘમહેર યથાવત, જુઓ VIDEO
June 18, 2019 TV9 Webdesk11 Gujarat, Latest 0
વાયુ વાવાઝોડાને પગલે રાજ્યભરમાં વરસાદી માહોલ સર્જાયો છે. તાપીના વ્યારામાં ધીમીધારે વરસાદ વરસી રહ્યોં છે. વ્યારાના અનેક વિસ્તારોમાં વહેલી સવારથી જ વરસાદી ઝાપટાં પડ્યા હતા. જ્યારે બીજી તરફ જામનગરમાં પણ મેઘ મહેર યથાવત છે. જામનગર જિલ્લાના કાલાવાડમાં તેમજ આજુબાજુના ગ્રામ્ય વિસ્તારમાં પણ વરસાદ વરસવાનુ શરૂ થયું છે. અત્યાર સુધીમાં 3 ઈંચ વરસાદ વરસી ચુક્યોં છે અને હજુ પણ ધીમીધારે વરસાદ વરસી રહ્યોં છે.
READ ગરીબોને વાર્ષિક રૂ.72 હજાર બાદ રાહુલ ગાંધીનો વધુ એક વચન, જો કોંગ્રેસ સત્તામાં આવશે 'નીતિ આયોગ'નું જ વિસર્જન કરી નાખશે
આ પણ વાંચો: ગીર સોમનાથના થોરડી નજીક શાંગાવાડી નદીમાં આવ્યું પૂર, ગીર જંગલમાં વધુ વરસાદથી આવ્યું પૂર, જુઓ આ VIDEO
રાજકોટમાં પણ સવારથી વાદળછાયું વાતાવરણ સર્જાયું છે અને ઝરમર વરસાદ શરૂ થયો છે. ગઈકાલે રાત્રે વરસાદી ઝાપટાં પડ્યા હતા. ખેડુતોને વાવણીલાયક વરસાદની આશા છે. દક્ષીણ ગુજરાતમાં પણ વરસાદી વાતાવરણ યથાવત છે. આજે સવારથી સુરતમાં પણ સવારથી વરસાદ પડી રહ્યો છે. શહેરનાં અઠવા, અડાજણ જેવા મોટા વિસ્તારમાં વરસાદ પડતા લોકોને ગરમીથી રાહત થઇ છે.
ભાવનગર જિલ્લાના મહુવા પંથકમાં વહેલી સવારથી જ વરસાદી માહોલ છે. ભારે પવન સાથે સતત વરસાદી ઝાપટા પડી રહ્યાં છે. મહુવા પંથકમાં વરસી રહેલા ધીમી ધારના સતત વરસાદથી ખેડૂતો ખુશખુશાલ બની ગયા છે. આ વાવણીલાયક વરસાદ બાદ ખેડૂતો ખેતીકામમાં જોતરાઈ ગયા છે.